CELEX: 62020CA0668
Language: et
Date: 2022-04-07 00:00:00
Title: Kohtuasi C-668/20: Euroopa Kohtu (üheksas koda) 7. aprilli 2022. aasta otsus (Bundesfinanzhofi eelotsusetaotlus – Saksamaa) – Y GmbH versus Hauptzollamt (Eelotsusetaotlus – Ühine tollitariifistik – Kombineeritud nomenklatuur – Kauba klassifitseerimine – Rubriigid 1302, 3301 ja 3302 – Vanilje õlivaiguekstraktid – Aktsiis – Direktiiv 92/83/EMÜ – Maksuvabastused – Artikli 27 lõike 1 punkt e – Mõiste „lõhna- ja maitseaine“ – Direktiiv 92/12/EMÜ – Euroopa Komisjoni aktsiisikomitee – Pädevus)

30.5.2022   
            
            
               ET
            
            
               Euroopa Liidu Teataja
            
            
               C 213/14
            
         
      Euroopa Kohtu (üheksas koda) 7. aprilli 2022. aasta otsus (Bundesfinanzhofi eelotsusetaotlus – Saksamaa) – Y GmbH versus Hauptzollamt
      (Kohtuasi C-668/20) (1)
      
      (Eelotsusetaotlus - Ühine tollitariifistik - Kombineeritud nomenklatuur - Kauba klassifitseerimine - Rubriigid 1302, 3301 ja 3302 - Vanilje õlivaiguekstraktid - Aktsiis - Direktiiv 92/83/EMÜ - Maksuvabastused - Artikli 27 lõike 1 punkt e - Mõiste „lõhna- ja maitseaine“ - Direktiiv 92/12/EMÜ - Euroopa Komisjoni aktsiisikomitee - Pädevus)
      (2022/C 213/17)
      Kohtumenetluse keel: saksa
      
         Eelotsusetaotluse esitanud kohus
      
      Bundesfinanzhof
      
         Põhikohtuasja pooled
      
      
         Kaebaja ja kassatsioonkaebuse esitaja: Y GmbH
      
         Vastustaja ja vastustaja kassatsioonimenetluses: Hauptzollamt
      
         Resolutsioon
      
      
                  1.
               
               
                  Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas, mida on muudetud komisjoni 6. oktoobri 2015. aasta rakendusmäärusega (EL) 2015/1754, sisalduvat kombineeritud nomenklatuuri tuleb tõlgendada nii, et kaup, mis koosneb ligikaudu 85 % etanoolist, 10 % veest ja 4,8 % kuivjäägist ning mille keskmine vanilliinisisaldus on 0,5 % ja mis saadakse vanillikuprast etanooli abil ekstraheeritud vahesaaduse lahjendamisel vee ja alkoholiga standardimise eesmärgil, kuulub nomenklatuuri alamrubriiki 1302 19 05.
               
            
                  2.
               
               
                  Nõukogu 19. oktoobri 1992. aasta direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta artikli 27 lõike 1 punkti e tuleb tõlgendada nii, et vanilje õlivaiku, mis kuulub määruse nr 2658/87 I lisas, mida on muudetud rakendusmäärusega 2015/1754, sisalduva kombineeritud nomenklatuuri alamrubriiki 1302 19 05, tuleb käsitada „lõhna- ja maitseainena“ selle sätte tähenduses, tingimusel et tegemist on koostisainega, mis annab teatavale tootele omase maitse või lõhna.
               
            
         (1)  ELT C 72, 1.3.2021.